ສຽງລະເບີດ ຂະໜາດແຮງຫຼາຍຄັ້ງ ແຕກຂຶ້ນທີ່ ນະຄອນຫຼວງຂອງລີເບຍ
ສຽງລະເບີດຂະໜາດແຮງ ດັງຂຶ້ນ ຂະນະທີ່ພວກກະບົດ ສືບຕໍ່ບຸກຄືບໜ້າ ໄປສູ່ນະຄອນຫຼວງຕຣີໂປລີ
ໄດ້ຍິນສຽງລະເບີດຂະໜາດແຮງດັງຂຶ້ນຢ່າງນ້ອຍ 7 ຄັ້ງສັ່ນສະເທືອນນະຄອນຫຼວງຕຣີໂປລີ ຂອງລີເບຍໃນຕອນເຊົ້າຂອງວັນສຸກມື້ນີ້ຂະນະທີ່ມີການຖິ້ມລະເບີດໂຈມຕີໃກ້ໆບ້ານພັກທ່ານ Muammar Gadhafi ແລະຫຼາຍໆເຂດທາງກໍ້າຕາເວັນຕົກຂອງນະຄອນດັ່ງກ່າວ ເວລານີ້ກຳລັງຂອງພວກຝ່າຍຄ້ານ ພວມບຸກເຂົ້າໄປໃກ້ໆນະຄອນຫຼວງຈາກທາງທິດຕາເວັນ ຕົກແລະທິດໃຕ້ ຂະນະທີ່ອົງການເນໂຕ້ຄວບຄຸມທະເລທີ່ຢູ່ທາງກໍ້າເໜືອ ໃນແຕ່ລະມື້ມີພວກ ອົບພະຍົບຈຳນວນຫຼາຍພັນຄົນພາກັນຫຼັ່ງໄຫຼອອກຈາກນະຄອນຫຼວງຕຣີໂປລີ ໃນວັນພະຫັດວານນີ້ ພວກນັກລົບຝ່າຍຄ້ານກ່າວວ່າ ຕົນໄດ້ເຂົ້າຄວບຄຸມໂຮງກັ່ນນໍ້າມັນທີ່ ຍັງໃຊ້ການໄດ້ແຫ່ງສຸດທ້າຍທີ່ເມືອງ Zawiya ຊຶ່ງຕັ້ງຫ່າງຈາກນະຄອນຫຼວງຕຣີໂປລີໄປທາງ ກໍ້າຕາເວັນຕົກປະມານ 50 ຫຼັກກິໂລແມັດ ປະຊາຊົນເວົ້າວ່າ ພວກກະບົດໄດ້ຄວບຄຸມສ່ວນ ໃຫຍ່ຂອງເມືອງດັ່ງກ່າວນີ້ ນອກນັ້ນແລ້ວໃນມື້ວານນີ້ ພວກກະບົດຍັງເວົ້າວ່າຕົນໄດ້ເຂົ້າຄວບຄຸມເມືອງ Sabratha ຊຶ່ງ ເປັນຫົວເມືອງແຄມທະເລທີ່ຕັ້ງຢູ່ທາງທິດຕາເວັນຕົກຂອງເມືອງ Zawiya ຂະນະດຽວກັນລັດຖະບານລີເບຍໄດ້ຮຽກຮ້ອງໃຫ້ມີການຢຸດຍິງ ນາຍົກລັດຖະມົນຕີ Bagh- dadi Mahmudi ກ່າວຕໍ່ພວກນັກຂ່າວ ທີ່ນະຄອນຫຼວງຕຣີໂປລີວ່າ ການຍຸຕິຕໍ່ອັນທີ່ທ່ານ ເອີ້ນວ່າການໂຈມຕີທາງອາກາດຂອງອົງການເນໂຕ້ຕໍ່ປະຊາຊົນລີເບຍນັ້ນແມ່ນບາດກ້າວອັນ ທຳອິດເພື່ອຢຸດເຊົາການນອງເລືອດໃນລີເບຍ